Berts første funderinger

Berts første funderinger () er en ungdomsroman i dagboksform av de svenske forfatterne Anders Jacobsson og Sören Olsson. Boken ble utgitt i 1990 og handler om Bert Ljung fra 1. januar til 30. april det året han fyller 13.

 Handling 
Juleferien går mot slutten, og Bert skriver i sin nye dagbok. Når Åke kommer hjem fra ferie til Kanariøyene, har pop/rock-bandet Heman Hunters (som har blitt pålagt å bytte navn fra «Dum i hodet» fordi det gamle band-navnet ikke gav noen spille-jobber) møter Åke. Snart begynner vår-terminen for 6. klasse. Bert er fremdeles sammen med Nadja. Men når en ny elev i klassen hans dukker opp, blir Nadja umiddelbart interessert i den nye eleven. Under et innbrudd i Becka-skolans kantine, tror Bert at den nye eleven i Nadjas klasse står bak innbruddet - før Nadja forteller at en 56 år gammel mann var den egentlige skyldige.

I januar dør Berts nabo, ​​og kommunen betaler for begravelsen ettersom han ikke hadde noen slektninger i live. Bert og Åke bestemmer seg for å delta i begravelsen, og leser et dikt høyt. Når kongen av Sverige har navnedag 28. januar sender Bert og Åke opp fyrverkeri i en park, ved hjelp av Åkes hjemmelagde fyrverkeri. I slutten av januar forsøker faren til Bert å få med seg hele familie på en slankekur. Men dette tar slutt bare noen få dager senere, når moren til Bert oppdager rester etter pølse på farens slips når han har vært ute og spist i jobb-sammenheng. Når Bert fyller 13 år den 21. februar, begynner han og Åke å lengte etter deres egen moped - to år før lovverket i Sverige tillater ungdommer å kjøre moped. De klarer imidlertid å låne mopeder av en utleier. Bert panter også farens giftering, men angrer seg umiddelbart. Han kjøper derfor gifteringen tilbake, til tross for at den koster mer denne gangen.

Når Bert fyller 13 år får han en hilsen fra Paulina i klasse 6 B, og interessen for Nadja begynner sakte å avta. Den 1. mars slår Bert opp med Nadja, og viser snart sin interesse for Paulina. Alle guttene i Berts klasse holder en konkurranse for å måle hvem som har lengst penis i mars, som Bert vinner når han begynner å tenke på Paulina. Som valgfag for 7. trinn velger Bert media, noe Paulina også gjør. Bert forteller også tilfeldigvis Paulina at han har en hund, når hun forteller ham at hun liker hunder. Bert har imidlertid ingen hund, og foreldrene hans er allergiske. Et forsøk på å få Lill-Eriks Dachshund til å se ut som en puddel mislykkes.

Bert får også nye naboer, når den italienske familien Panatta fra Sundsvall flytter inn i den nylig avdøde naboens tidligere leilighet - og de arrangerer en innflyttingsfest. Noen av guttene i klassen til Bert bruker en drill for å bore et lite hull til garderoben til jentene ved skolen. Bert liker fremdeles Paulina. Bert oppdager at moren til Paulina, faktisk er søskenbarn til faren til Nadja. Bert fikser også en øvingshall for bandet Heman Hunters, som ligger i kjelleren under bygården der Berts familie bor. Naboene synes først støyen som kommer fra kjelleren er plagsomt. Både en ambulanse og politiet dukker opp, og bandet synger for redningspersonalet. 

Kilder
Bokelskerne, lest 22. november 2013
Worldcat, lest 22. november 2013

Kategori:Bøker fra 1990
Kategori:Svenske barnebøker